《悲歌五首》
元代·方回

忧惊喜愕梦纷纷，了了谁能白黑分。
昼夜星辰常转换，春秋草木互芳芬。
姬昌秦政今谁讳，吕洞钟权近不闻。
气尽势穷终变灭，世间万事总浮云。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。